stanford-oval/wikipedia huggingface dataset:
Novikovin huvila

| Novikovin huvila |
| --- | --- |
 Novikovin huvila korjaustöiden aikana vuonna 2020.
Osoite:  Ulitsa Ispolkomskaja 6 (ent. Kullervonkatu)
Sijainti:  Terijoki, Venäjä
Koordinaatit:  60.195717°N, 29.700302°E
Rakennustyyppi:  huvila
Valmistumisvuosi:  1914
Особняк Новикова
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Novikovin huvila on Terijoella sijaitseva huvila, joka on rakennettu vuonna 1914. Suomen itsenäistyttyä huvila tunnettiin Terijoen upseerikerhona ja talvisodan aikana se toimi Terijoen hallituksen kokousspaikkana. Novikovin huvila sijaitsee Terijoen keskustassa 1,15 hehtaarin kokoisella tontilla vajaan kilometrin päässä Suomenlahden rannasta. Jugendtyylisen rakennuksen suunnittelijaa ei tunneta. Kaksikerroksisen päärakennuksen ja puiston ohella kokonaisuuteen kuuluvat kaksikerroksinen talousrakennus, sauna- ja allasosasto, kasvihuone sekä huvimaha uima-altaineen. Huvila on kuulunut Venäjän valtion kulttuuriperintökohteiden luetteloon vuodesta 2001 lähtien.
Historia

Terijoen huvilayhdyskuntaan kuuluneen huvilan rakennutti Pietarin Valtiollisessa aatelis-maapankissa työskennellyt kuvernementtisihteeri Ivan Novikov. Hän hankki Terijoen Keskikylästä kaksi palstatilaa, joiden maille huvila valmistui 1914. Nimineuvoksen arvon saaneen Novikovin vaiheista Venäjän vallankumouksen jälkeen ei tiedetä, mutta lokakuussa 1917 huvila siirtyi liikemies Ivan Lassmannin omistukseen, joka vuokrasi sen 1923 Kannaksen rajavartioston esikunnaksi. Vuonna 1927 rakennuksen osti apteekkari Uno Hagberg. Vuotta myöhemmin everstiluutnantti Hjalmar Siilasvuo hankki sen Hagbergin konkurssipesältä Puolustusvoimille ja perusti huvilaan komentamansa Polkupyöräpataljoona 1:n upseerikerhon. Talvisodan sytyttyä huvilassa kokoontui Terijoen hallitus ja se toimi myös sotasairaalana. Jatkosodan aikana rakennuksessa toimivat 18. divisioonan ja JR 48:n esikunnat.
Sodan jälkeen huvila oli NKP:n Kurortin piirin toimeenpanevan komitean käytössä ja vuodesta 1959 lähtien Lenizdat-kustantamon kirjailijaresidenssinä ja henkilökunnan lomanviettopaikkana sekä pioneerien leirikeskuksena. Neuvostoliiton hajottua huvila jäi tyhjilleen ja pääsi pahoin rapistumaan, kunnes se myytiin huutokaupassa syksyllä 2010. Yhtenä kaupungin maamerkkinä pidetyn rakennuksen myyminen aiheutti parranpärinää, jolloin kauppaehtoihin lisättiin purku- ja uudisrakennuskielto. Tämän johdosta ainakin yksi potentiaalinen ostajakandidaatti vetäytyi. Huutokaupan voitti lopulta moskovalainen Vladimir Savin, joka maksoi huvilasta 27 miljoonaa ruplaa eli noin 670 000 euroa. Huvilaa alettiin kunnostamaan Pietarin kulttuurihistoriallisten kohteiden valvontaviraston tarkassa valvonnassa vuonna 2013 ja remontti valmistui 2021. Syksyllä 2023 huvila on jälleen myynnissä.
Aiheesta muualla

Kuvia tai muita tiedostoja aiheesta Novikovin huvila Wikimedia Commonsissa
Nykyaikainen viisiottelu kesäolympialaisissa 1920

Nykyaikainen viisiottelu
Antwerpenin kesäolympialaisissa 1920 kilpailtiin nykyaikaisessa viisiottelussa yhdessä lajissa, miesten yksilökilpailussa. Vuoden 1912 olympialaisten tapaan ruotsalaiset valtasivat itselleen kaikki mitalisijat.
Osallistujat

Yhteensä 23 urheilijaa kahdeksasta maasta kilpaili Antwerpenin olympialaisten nykyaikaisessa viisiottelussa. Maan edustajien lukumäärä on sulkeissa.
Italia (1)
Norja (2)
Ranska (4)
Ruotsi (4)
Suomi (2)
Tanska (4)
Yhdistynyt kuningaskunta (4)
Yhdysvallat (2)
Tulokset

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Sija | Urheilija |  |  |  |  |  |  |  | Pisteet |
| 1. |  Gustaf Dyrssen |  | 6 | 2 | 2 | 6 | 2 |  | 18 |
| 2. |  Erik de Laval |  | 1 | 13 | 5 | 1 | 3 |  | 23 |
| 3. |  Gösta Runö |  | 4 | 1 | 16 | 5 | 1 |  | 27 |
| 4. |  Bengt Uggla |  | 13 | 5 | 10 | 13 | 5 |  | 46 |
| 5. |  Marius Christensen |  | 12 | 7 | 3 | 7 | 18 |  | 47 |
| 6. |  Harold Rayner |  | 5 | 12 | 13 | 14 | 4 |  | 48 |
| 7. |  Emil Hagelberg |  | 10 | 3 | 21 | 9 | 8 |  | 51 |
| 8. |  Robert Sears |  | 3 | 8 | 9 | 11 | 20 |  | 51 |
| 9. |  Ejner Augsburg |  | 14 | 4 | 14 | 8 | 17 |  | 57 |
| 10. |  Georges Brulé |  | 11 | 16 | 4 | 15 | 11 |  | 57 |
| 11. |  Edward Clark |  | 17 | 14 | 15 | 10 | 12 |  | 60 |
| 12. |  Harry Bjørnholm |  | 8 | 20 | 18 | 3 | 15 |  | 61 |
| 13. |  Arne Tellefsen |  | 2 | 10 | 20 | 19 | 13 |  | 62 |
| 14. |  Olliver Smith |  | 8 | 9 | 17 | 22 | 6 |  | 65 |
| 15. |  John Boustead |  | 15 | 11 | 12 | 16 | 7 |  | 66 |
| 16. |  René Foucher |  | 19 | 22 | 6 | 4 | 10 |  | 67 |
| 17. |  Thomas Wand-Tetley |  | 22 | 15 | 8 | 17 | 9 |  | 69 |
| 18. |  Henri Candelon |  | 18 | 21 | 1 | 2 | 22 |  | 71 |
| 19. |  Jean Mondielli |  | 20 | 18 | 19 | 12 | 21 |  | 72 |
| 20. |  Johan Skjoldager |  | 7 | 17 | 22 | 20 | 14 |  | 77 |
| 21. |  Edward Gedge |  | 16 | 6 | 11 | 18 | 16 |  | 78 |
| 22. |  Adriano Lanza |  | 21 | 19 | 11 | 21 | 19 |  | 91 |
| — |  Kalle Kainuvaara |  |  |  |  |  |  |  | DNF |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ruotsi | 1 | 1 | 1 | 3 |
Novica Veličković

| Novica Veličković |
| --- | --- |

Henkilötiedot
Koko nimi:  Novica Veličković
Syntynyt: 5. lokakuuta 1986 (ikä 38) Belgrad, Serbian ST, Jugoslavia
Kansalaisuus:   Serbia
Koripalloilija
Pelipaikka:  Iso laitahyökkääjä
Pituus:  205 cm
Paino:  110 kg
Pelaajaura
Seurajoukkueet
2004–2009 2009–2012 2013 2013–2014 2014 2014–:   KK Partizan  Real Madrid  KK Mega Vizura  Brose Baskets  KK Mega Vizura  Trabzonspor
Maajoukkueet
2007–:   Serbia
Aiheesta muualla
FIBA
| Mitalit> Maa:   Serbia.Miesten koripallo.EM-kilpailut  | Mitalit> Maa:   Serbia.Miesten koripallo.EM-kilpailut  | Mitalit> Maa:   Serbia.Miesten koripallo.EM-kilpailut  | Maa:   Serbia> Miesten koripallo. |
| --- | --- | --- | --- |
|  Hopeaa | Puola 2009 |  |  |
Novica Veličković (serb. Новица Величковић, s. 5. lokakuuta 1986 Belgrad, Jugoslavia) on serbialainen koripalloilija.
Ura

Veličković aloitti uransa KK Drvomarketin junorijoukkueissa. Sieltä hän siirtyi KK Zemuniin vuosiksi 1998–2001. Vuonna 2001 KK Partizan kiinnostui hänestä ja Veličković hankittiin seuraan. Hän pelasi seuran juniorijoukkueissa kunnes teki debyyttinsä ykkösjoukkueen kanssa kaudella 2004–2005. Hän teki ensiesiintymisensä Serbian maajoukkueen kanssa EM-kisoissa 2007. Kaudella 2008–2009 hänet palkittiin Euroliigassa Nouseva tähti -palkinnolla.
Kesäkuussa 2009 Veličković siirtyi kaksivuotisella sopimuksella Espanjan ACB-liigan Real Madridiin. Sopimuksessa oli myös yhden vuoden lisäoptio. Veličković edusti seuraa vuoteen 2012 asti ja pelasi kaudella 2012–2013 serbialaisessa KK Mega Vizurassa. Vuonna 2013 hän siirtyi saksalaiseen Brose Basketsiin.
Aiheesta muualla

Kuvia tai muita tiedostoja aiheesta Novica Veličković Wikimedia Commonsissa
Euroliigan pelaajaprofiili (englanniksi)
Serbian joukkue – Koripallon EM-kilpailut 2009
4 Popović |
5 Tepić |
6 Teodosić |
7 Paunić |
8 Bjelica |
9 Marković |
10 Tripković |
11 Raduljica |
12 Krstić |
13 Perović |
14 Veličković |
15 Mačvan |
Valmentaja Ivković
Nummen kotiseutumuseo

| Nummen kotiseutumuseo |
| --- | --- |
 Nummen kotiseutumuseo; Ylhäisten ratsutilan rakennus
Tyyppi:  Kotiseutumuseo
Osoite:  Ilmoonintie 1, 09810 Nummi  
Sijainti:  Nummen kirkonkylä, Nummi, Uusimaa
Ylläpitäjä:  Nummi-Seura ry
Kotisivut:  https://www.nummiseura.info/museo.htm
Koordinaatit:  60°23′35″N, 23°53′06″E
 fiNummen kotiseutumuseo 
     
Nummen kotiseutumuseo (ruots. Nummis hembygdsmuseum) sijaitsee Nummella Uudellamaalla vuonna 1771 rakennetussa pohjalaistyylisessä Ylhäisten ratsutilaksi kutsutussa talossa. Museorakennus on entinen seurakunnan lukkarin virkatalo ja toimi tässä tehtävässä vuodesta 1771 vuoteen 1969. Rakennuksen ensimmäinen omistaja ja myös rakennuttaja oli Johan Ilmonius. Museon toiminnasta vastaa Nummi-Seura ry, joka vuokraa rakennusta Lohjan seurakunnalta.
Ylhäisten ratsutilan lisäksi Nummen kotiseutumuseo toimii Nummi-Seuran omistamissa Nummen lainajyvästön kahdessa viljamakasiinissa, jotka sijaitsevat Ylhäisten ratsutilan ja Nummen vanhan hautausmaan välissä.
Aitta Nummen kotiseutumuseon pihalla.
Museo on avoinna yleisesti vain kesällä yhtenä kuukautena ja muina aikoina sopimuksen mukaan.
Näyttely

Nummen kotiseutumuseon näyttelyt keskittyvät Nummen historiaan ja erityisesti Nummen rikkaaseen maatalouskulttuuriin. Aikoinaan Nummi oli viljavarallisuudessa mitattuna Suomen toiseksi varakkain paikkakunta. Tästä juontaa juurensä myös entisen Nummen kunnanvaakunan putkilukko, jolla lukittiin lainajyvästön aitat.
Ylhäisten ratsutilassa on kaksi 1920–1930-lukujen tyyliin sisustettua huonetta ja vilja-aitoissa esinenäyttelyt metsästyksestä ja maataloudesta.
Nikolai Tatarinov

| Mitalit> Maa:   Neuvostoliitto.Miesten nykyaikainen viisiottelu. Olympialaiset  | Mitalit> Maa:   Neuvostoliitto.Miesten nykyaikainen viisiottelu. Olympialaiset  | Mitalit> Maa:   Neuvostoliitto.Miesten nykyaikainen viisiottelu. Olympialaiset  | Maa:   Neuvostoliitto> Miesten nykyaikainen viisiottelu. |
| --- | --- | --- | --- |
|  Hopeaa | Rooma 1960 | Joukkuekilpailu |  |
Nikolai Matvejevitš Tatarinov (ven. Николай Матвеевич Татаринов 14. joulukuuta 1927 Leningrad – 29. toukokuuta 2017 Pietari) oli Neuvostoliittoa edustanut nykyaikainen viisiottelija. Hän osallistui vuoden 1960 kesäolympialaisiin Roomassa; hän oli joukkuekilpailussa mukana saamassa hopeaa ja sijoittui yksilökilpailussa kuudenneksi.
Néa Michanióna

| Néa Michanióna Νέα Μηχανιώνα |
| --- | --- |
 Néa Michaniónan kaupunkia.
 Néa Michanióna
 Koordinaatit: 40°27′54″N, 22°51′40″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Thermaïkós
Hallinto:  
 – Asutustyyppi:  kaupunki
 – Kallikrates-koodi:  0705030101
Väkiluku (2011):  8 775
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Michanióna (kreik. Νέα Μηχανιώνα; myös transl. Néa Mihanióna) on Kreikan kaupunki, joka kuuluu hallinnollisesti Thermaïkóksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέας Μηχανιώνας, Dimotikí Koinótita Néas Michaniónas). Kaupungin väkiluku on 8 775 (vuonna 2011).
Néa Michaniónan Neitsyt Maria (Panagía) Faneroménin kirkko.
Néa Michaniónan pieni kaupunki sijaitsee Thermaïkóslahden rannalla noin 32 kilometriä (linnuntietä noin 21 kilometriä) etelään Thessalonikista. Kaupungin tärkein kirkko on omistettu Neitsyt Maria (Panagía) Faneroménille.
Aiemmin kaupunki kuului Michaniónan kuntaan ja vuodesta 2011 lähtien Thermaïkóksen kunnan Michaniónan kunnallisyksikköön.
Aiheesta muualla

Kuvia tai muita tiedostoja aiheesta Néa Michanióna Wikimedia Commonsissa
Niko-Petteri Nuutinen

| Niko-Petteri Nuutinen> Henkilötiedot |
| --- | --- |
Syntynyt: 7. heinäkuuta 1999 (ikä 25) Helsinki, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  oikea
Pituus:  168 cm
Paino:  78 kg
Seura
Seura:  Pelicans
Sarja:  SM-liiga
Pelinumero:  18
Pelaajaura
Pääsarjaura:  2020–
Niko-Petteri Nuutinen (s. 7. heinäkuuta 1999 Helsinki) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan vasen laitahyökkääjä. Nuutinen pelannee lähinnä seuran A-nuorissa, joiden varakapteenina hän toimii. Nuutinen laukoo oikealta.
Ura

Nuutinen on Jokereiden kasvatti. Hän siirtyi 16-vuotiaana Pelicansiin kaudeksi 2015–2016. Kaudella 2019–2020 Nuutinen nousi seuran A-nuorten varakapteeniksi. Hän debytoi kauden aikana myös miesten peleissä. Tammikuussa 2020 Pelicans lainasi Nuutisen yhden ottelun ajaksi Suomi-sarjajoukkue HC Giantsiin. Hän sai Pelicansissa tililleen ensimmäisen ja kauden ainoaksi jääneen SM-liigaottelunsa 4. maaliskuuta 2020 vieraissa Vaasan Sportia vastaan. Nuutinen merkittiin otteluun vain kolmella ketjulla lähteneen Pelicansin ylimääräiseksi hyökkääjäksi nelosketjuun. Hän jäi ottelussa lopulta ilman peliaikaa.
Néa Manoláda

| Néa Manoláda Νέα Μανολάδα |
| --- | --- |
 Néa Manoláda
 Koordinaatit: 38°3′14″N, 21°22′53″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Andravída-Kyllíni
Hallinto:  
 – Asutustyyppi:  kaupunki
 – Kallikrates-koodi:  3903030701
Väkiluku (2011):  2 006
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Manoláda (kreik. Νέα Μανολάδα, kath.kreik. Νέα Μανολάς, Néa Manolás) on Kreikan kaupunki, joka kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Τοπική Κοινότητα Νέας Μανολάδος, Topikí Koinótita Néas Manoládos). Kaupungin väkiluku on 2 006 (vuonna 2011).
Néa Manoládan pieni kaupunki sijaitsee Peloponnesoksen niemimaan luoteisosassa noin 23 kilometriä pohjoiskoilliseen Andravídasta ja noin 45 kilometriä lounaaseen Patraksesta. Aiemmin kaupunki kuului Vouprasían kuntaan ja vuodesta 2011 lähtien Andravída-Kyllínin kunnan Vouprasían kunnallisyksikköön.
Aiheesta muualla

Kuvia tai muita tiedostoja aiheesta Néa Manoláda Wikimedia Commonsissa
Néa Moudaniá

| Néa Moudaniá Νέα Μουδανιά |
| --- | --- |
 Néa Moudanián kaupunkia.
 Néa Moudaniá
 Koordinaatit: 40°14′29″N, 23°17′06″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Néa Propontída
Hallinto:  
 – Asutustyyppi:  kaupunki
 – Kallikrates-koodi:  1304010101
Väkiluku (2011):  9 342
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Moudaniá (kreik. Νέα Μουδανιά) on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Moudanián kuntaan ja vuodesta 2011 lähtien Néa Propontídan kunnan Moudanián kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νέων Μουδανιών, Dimotikí Koinótita Néon Moudanión). Kaupungin väkiluku on 9 342 (vuonna 2011). Néa Moudaniá on Néa Propontídan kunnan kuntakeskus.
Néa Moudanián kirkko.
Néa Moudanián kaupunki, suomeksi ”Uusi Moudaniá”, sijaitsee Chalkidikín niemimaan länsirannikolla Kassándran niemen juuressa noin 21 kilometriä alueyksikön hallinnollisesta keskuksesta Polýgyroksesta lounaaseen.
Aiheesta muualla

Kuvia tai muita tiedostoja aiheesta Néa Moudaniá Wikimedia Commonsissa
Luettelo Suomen kansallispuistoista
Aiheesta muualla

Wikimedia Commonsissa on kuvia tai muita tiedostoja aiheesta .
Metsähallitus: Suojelualueet valtion mailla ja vesillä
Lili & Luna

| Lili & Luna> Tiedot |
| --- | --- |
Toiminnassa:  2019–
Tyylilaji:  kantri, pop
Laulukieli:  suomi
Jäsenet:  Leena Tirronen   Sanni Savolainen  
Levy-yhtiö:  Sony Music   Elements Music  
Infobox OKNimi-testi OK: 
Lili & Luna on suomalainen kantrimusiikkia esittävä duo, jonka muodostavat laulajat Leena Tirronen ja Sanni Savolainen. Savolainen on Tirrosen siskon tytär. Duo on nimetty Savolaisen lapsena Tirroselta saamien Barbie-nukkejen kutsumanimien mukaan. Savolainen on Lili ja Tirronen Luna.
Duo solmi vuonna 2019 artisti- ja biisinkirjoitussopimuksen Elements Music -musiikkikustantamon kanssa. Levytyssopimus Sony Musicin kanssa solmittiin keväällä 2020. Yhtiö julkaisi duon esikoissinglen ”Kolme kaljaa ja kaupunkiin” heinäkuussa 2020. Kappaletta oli säveltämässä ja sanoittamassa Tirrosen ja Savolaisen lisäksi Joel Melasniemi ja kappaleen tuotti Pasi Siitonen. Yhtyeen ensimmäinen albumi nimettiin esikoissinglen mukaan Kolme kaljaa ja kaupunkiin -nimiseksi. Albumi julkaistiin helmikuussa 2022 ja sen tuottajina toimivat Pasi Siitosen lisäksi Matias Melleri ja Joel Melasniemi, joka oli myös albumin vastaava tuottaja.
Syksyllä 2020 duo esiintyi yhdessä Stigin kanssa Vain elämää -televisiosarjan 11. tuotantokaudella. He esittivät yhdessä version Reino Nordinin kappaleesta ”Kato mua silmiin”. Duo oli mukana myös Ylen Luovia suhteita -sarjan toisella tuotantokaudella alkuvuodesta 2022.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Kolme kaljaa ja kaupunkiin |  Julkaistu: 18. helmikuuta 2022  Formaatti: digitaalinen  Levy-yhtiö: Sony Music & Elements Music | — | — |
Diskografia > Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Kolme kaljaa ja kaupunkiin” | 2020 | – | 45 | Kolme kaljaa ja kaupunkiin |
| ”Lopputekstit” | 2020 | — | — | Kolme kaljaa ja kaupunkiin |
| ”Kultainen häkki” | 2021 | — | — | Kolme kaljaa ja kaupunkiin |
| ”Tuhat poikaystävää” | 2021 | — | — | Kolme kaljaa ja kaupunkiin |
| ”Melanie” | 2021 | — | 37 | Kolme kaljaa ja kaupunkiin |
| ”Onni” (feat. Tuure Kilpeläinen) | 2022 | — | 74 |  |
| ”Vain nyt” | 2024 | — | 39 |  |
Novi Sadin kaupungintalo

| Novi Sadin kaupungintalo  serb>  Градска кућа у Новом Саду Градска Управа у Новом Саду |
| --- | --- |
 Kaupungintalo syyskuussa 2012
Osoite:  1 Trg slobode (Vapauden aukio 1), 21000 Novi Sad
Sijainti:  Serbia
Koordinaatit:  
Rakennustyyppi:  Raatihuone ja pormestarin toimisto
Valmistumisvuosi:  1892–1894
Suunnittelija:  György tai Đerđe Molnár
Omistaja:   AP Vojvodina
Huoneistoala:   Novi Sad Kaupungintalo
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Novi Sadin kaupungintalo (serb. Градска кућа у Новом Саду tai serb. Градска Управа у Новом Саду) on unkarilaisen arkkitehdin György Molnárin suunnittelema ja vuosina 1892–1894 rakennettu hallintorakennus Novi Sadin vanhassa keskustassa, Vojvodinan provinssissa, Pohjois-Serbiassa. Monumentaalisen kivirakennuksen arkkitehtuurissa yhdistyy uusrenessanssin ja uusbarokin piirteitä. Rakennus sijaitsee Vapauden aukiolla vastapäätä katolista Marian nimen kirkkoa.
Kaupungintaloa pidetään yhtenä Novi Sadin kauneimmista rakennuksista. Siinä toimii sekä kaupunginjohtajan virasto että kaupungin toimeenpaneva elin ja muita asiaankuuluvia julkisen palvelun osastoja. Vuodesta 1895 lähtien rakennus on ollut pormestarin toimisto, joka tunnetaan raatihuoneen nimellä eli Gradska Uprava tai Gradska kuća.
Aiheesta muualla

Kuvia tai muita tiedostoja aiheesta Novi Sadin kaupungintalo Wikimedia Commonsissa
Kaupungintalon julkisivu.
Live Trax

| Live Trax Megadeth |
| --- | --- | --- |

EP-levyn tiedot
 Äänitetty : 1995–1997
 Julkaistu: 9. marraskuuta 1997
 Tyylilaji: thrash metal heavy metal
 Kesto: 30.56
 Levy-yhtiö: Capitol
Megadethin muut julkaisut
| Cryptic Writings 1997 | Live Trax 1997 | Cryptic Sounds: No Voices in Your Head 1998 |
Live Trax on thrash metal -yhtye Megadethin live-ep, joka on julkaistu vuonna 1997 levymerkillä Capitol Records.
Kappalelista

Reckoning Day
Peace Sells (piilokappale)
Angry Again
Use the Man
She-Wolf
Tornado of Souls
À Tout le Monde
Néa Palátia

| Néa Palátia Νέα Παλάτια |
| --- | --- |
 Néa Palátian kaupunkia.
 Néa Palátia
 Koordinaatit: 38°19′11″N, 23°47′42″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Oropós
Hallinto:  
 – Asutustyyppi:  kaupunki
 – Kallikrates-koodi:  4913010201
Korkeus:  7 m
Väkiluku (2011):  2 723
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Palátia (kreik. Νέα Παλάτια) on Kreikan kaupunki, joka kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Kaupungin väkiluku on 2 723 (vuonna 2011).
Néa Palátian Neitsyt Marian kuolonuneen nukkumisen (Koímisi tis Theotókou) kirkko.
Néa Palátian pieni kaupunki sijaitsee Eteläisen Euboianlahden rannalla. Alkuperäinen kylä syntyi vuonna 1923 alueelle Vähästä-Aasiasta Kreikan ja Turkin väestönvaihdon seurauksena muuttaneiden evakkojen asutuksena. Sen nimi, suomeksi ”Uusi Palátia”, viittaa alkuperäiseen Palátiaan Marmaran (Marmará) eli Prokonnesoksen (Prokónnisos) saarella Marmaranmeressä.
Néa Palátia muodostaa myös laajemman kaupunkiyhdyskunnan (Δημοτική Κοινότητα Νέων Παλατίων, Dimotikí Koinótita Néon Palatíon), johon kuuluvat varsinaisen Néa Palátian kaupungin lisäksi kylät Agía Aikateríni, Ágios Athanásios, Ágios Konstantínos ja Póntioi. Koko yhdyskunnan väkiluku on 3 573.
Aiemmin kaupunki kuului Oropíoin kuntaan ja vuodesta 2011 lähtien Oropóksen kunnan Oropíoin kunnallisyksikköön.
Aiheesta muualla

Kuvia tai muita tiedostoja aiheesta Néa Palátia Wikimedia Commonsissa
Loverboy

| Loverboy |
| --- | --- |
 Loverboy vuoden 2009 Juno Awardsissa
Tiedot
Toiminnassa:  1979–
Tyylilaji:  hard rock, AOR
Kotipaikka:   Calgary, Alberta
Laulukieli:  englanti
Jäsenet:  Mike Reno, laulu   Paul Dean, kitara   Ken Sinnaeve, basso   Matt Frenette, rummut   Doug Johnson, kosketinsoittimet  
Entiset jäsenet:  Jim Clench, basso   Scott Smith, basso   Richard Sera, kosketinsoittimet  
Levy-yhtiö:  Columbia Records   Frontiers Records  
Aiheesta muualla
Kotisivut
Infobox OKNimi-testi OK: 
Loverboy on kanadalainen hard rock -yhtye, josta tuli 1980-luvulla yksi menestyneimmistä ja suosituimmista melodista rockia esittävistä yhtyeistä Kanadassa. Yhtye on myynyt miljoonia albumeja Pohjois-Amerikassa ja julkaissut monia hittisinglejä.
Diskografia > Studioalbumit

Loverboy (1980)
Get Lucky (1981)
Keep It Up (1983)
Lovin' Every Minute of It (1985)
Wildside (1987)
Six (1997)
Just Getting Started (2007)
Rock N' Roll Revival (2012)
Unfinished Business (2014)
Diskografia > Musiikkivideot

Turn Me Loose (1980)
Working for the Weekend (1981)
When It's Over (1982)
Lucky Ones (1982)
Hot Girls in Love (1983)
Queen of the Broken Hearts (1983)
Lovin' Every Minute of It (1985)
Dangerous (1985)
This Could Be the Night (1986)
Notorious (1987)
Love Will Rise Again (1987)
Break It to Me Gently (1988)
Heartbreaker (2012)
Aiheesta muualla

Loverboyn virallinen sivusto
Loverboyn virallinen Facebook
Niilo Suihko

Niilo Suihko (5. syyskuuta 1912 Helsinki – 8. heinäkuuta 1973 Helsinki) oli suomalainen konservaattori, konservoinnin kehittäjä ja taidemaalari.
Henkilöhistoria

Suihkon vanhemmat olivat lääkäri Eemil S. Suihko ja Hellin Könönen ja puoliso vuodesta 1947 sairaanhoitaja Helmi Emilia Korhonen. Suihko tuli ylioppilaaksi Turun reaalilyseosta 1931, opiskeli Suomen Taideyhdistyksen piirustuskoulussa 1931–1934 ja 1936 sekä harjoitti konservointiopintoja taidekonservaattori Oskari Niemen yksityisateljeessa 1944–1945 ja Ateneumin taidemuseon konservaattorin Johannes Gebhardin johdolla 1946–1947. Suihko oli Suomen taideakatemian vt. konservaattori 1948–1953 ja konservaattori 1952–1971. Suomen Taideakatemian koulun materiaaliopin opettajana Suihko toimi 1948–1971. Taidemaalarina Suihko osallistui yhteisnäyttelyihin 1939, 1945, 1946 ja 1950.
Suihko kehitti merkittävästi konservointimenetelmiä ja hankki ja otti käyttöön konservointia varten uusia laitteita kuten röntgenkoneen. Hän suunnitteli henkilökohtaisesti Ateneumin ensimmäisen konservointipöydän. Konservointimenetelmiin hän perehtyi myös useilla ulkomaan opintomatkoillaan ja muun muassa Pohjoismaisen konservaattoriliiton yhteistyöllä. Toimiessaan opettajana ja opetuksen kehittäjänä, samoin kuin monilla museo- ja koulutuskäynneillään Suihko jakoi konservoinnin osaamista Suomessa erittäin laajasti.
Julkaisuja

Om värmbordstekniken av tavlor målade på duk, 1960
Om röntgenbilder av parketerade tavlor, 1962
En metod att reparera tavlor med plast, 1968
Aiheesta muualla

Niilo Suihko Biografiasampo.